Óvenjulegur atburður , nokkuð sem aldrei hefur áður gerst í bandaríska sjóhernum , gerist um borð í litlu og fremur ómerkilegu skipi í Kyrrahafsflota Bandaríkjamanna í Seinni heimsstyrjöldinni . Skipsstjóri skipsins er leystur frá störfum af stjórnanda um borð , í einhverju sem lítur út eins og uppreisn . Eftir því sem réttarhöldum yfir uppreisnarmönnum vindur ... Lesa meira Óvenjulegur atburður , nokkuð sem aldrei hefur áður gerst í bandaríska sjóhernum , gerist um borð í litlu og fremur ómerkilegu skipi í Kyrrahafsflota Bandaríkjamanna í Seinni heimsstyrjöldinni . Skipsstjóri skipsins er leystur frá störfum af stjórnanda um borð , í einhverju sem lítur út eins og uppreisn . Eftir því sem réttarhöldum yfir uppreisnarmönnum vindur fram , þá kemur í ljós að skipstjórinn var ekki í andlegu jafnvægi , jafnvel geðveikur . Sjóherinn þarf nú að ákveða : var uppreisnin á Caine glæpur ? eða var þetta hetjudáð sem bjargaði skipinu frá því að skipstjórinn stefndi því og áhöfninni í glötun .... minna Klassískt og sígilt réttardrama byggt á handriti margfrægrar Pulitzer-verðlaunaskáldsögu Hermans Wouk . Segir frá því þegar tveir sjóliðsforingjar gera uppreisn gegn skipherra sínum , kapteini Quegg , og segja hann andlega vanheilan til að stjórna skipinu . Sérlega vönduð og áhugaverð sviðsetning og stórkostlegur leikur aðalleikaranna er aðall þessarar klassamyndar sem er ein af bestu kvikmyndum sjötta áratugarins . Humphrey Bogart fer á kostum í hlutverki skipherrans og er þetta eitt af hans bestu og eftirminnilegustu hlutverkum . Túlkun hans nær hámarki er Quegg er leiddur til vitnis í réttarsalnum , þar sýnir Bogart á ógleymanlegan hátt hið snúna og margbrotna sálarástand skipherrans . Þetta hlutverk er í raun síðasta stórhlutverk Bogarts , en hann lést tæpum þrem árum eftir gerð myndarinnar . Ekki má heldur gleyma öðrum leikurum , en þeir Van Johnson , Robert Francis , Fred MacMurray , José Ferrer og Lee Marvin fara einnig á kostum í hlutverkum sínum . Ég gef " The Caine Mutiny " fjórar stjörnur og mæli hreint eindregið með henni , jafnt við Bogart-aðdáendur og ekki síst við alla kvikmyndaaðdáendur . Þessi kvikmynd er allt í senn einstök , stórbrotin og ógleymanlegt meistaraverk .